9.19 REGOLAMENTI DWAR L-EŻEKUZZJONI FL-UNJONI EWROPEA TA’ DEĊIŻJONIJIET DWAR MIŻURI TA’ SUPERVIŻJONI L-AVVIŻ LEGALI 249 tal-2013. L-AVVIŻ LEGALI 249 tal-2013. 1. It-titolu ta’ dawn ir-regolamenti hu r-Regolamenti dwar l-Eżekuzzjoni fl-Unjoni Ewropea ta’ Deċiżjonijiet dwar Miżuri ta’ Superviżjoni. Tifsiriet. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra- " l-Arranġament " id-Deċiżjoni Qafas tal-Kunsill 2009/829/ĠAI tat-23 ta’ Ottubru, 2009 dwar l-applikazzjoni bejn l-Istati Membri tal-Unjoni Ewropea tal-prinċipju ta’ rikonoxximent reċiproku għal deċiżjonijiet dwar miżuri ta’ superviżjoni bħala alternattiva għal detenzjoni; "ċertifikat " tfisser il-formula, li tinsab fl-Anness mal-Arranġament, li għandha l-għan li tirriproduċi d-dettalji li jistabbilixxu l-informazzjoni meħtieġa mill-istess formula, li tinsab fl-Iskeda 2; " deċiżjoni dwar miżuri ta’ superviżjoni " tfisser deċiżjoni infurzabbli mogħtija matul proċedimenti kriminali minn awtorità kompetenti tal-Istat emittenti f’konformità mal-liġi u l-proċeduri nazzjonali tiegħu u li timponi fuq persuna fiżika, bħala alternattiva għad-detenzjoni provviżorja, miżura waħda jew aktar ta’ superviżjoni; " miżuri ta’ superviżjoni " tfisser l-obbligi u l-istruzzjonijiet imposti fuq persuna fiżika, f’konformità mal-liġi u l-proċeduri nazzjonali tal-Istat emittenti u tinkludi: (a) obbligu għall-persuna biex tinforma lill-awtorità kompetenti fl-Istat ta’ esekuzzjoni bi kwalunkwe bidla ta’ residenza, b’mod partikolari għall-fini tar-riċeviment taċ-ċitazzjoni sabiex tattendi smigħ jew proċess matul proċedimenti kriminali; (b) obbligu li ma tidħolx f’ċerti lokalitajiet, postijiet jew żoni definiti fl-Istat emittenti jew l-Istat ta’ esekuzzjoni; (ċ) obbligu biex tibqa’ f’post speċifiku, fejn applikabbli matul ħinijiet speċifiċi; (d) obbligu li fih limitazzjonijiet dwar tluq mit-territorju tal-Istat ta’ esekuzzjoni; (e) obbligu biex tirrapporta f’ħinijiet speċifiċi lil awtorità speċifika; (f) obbligu li jiġi evitat kuntatt ma’ persuni speċifiċi fir-rigward tar-reat allegatament imwettaq; (g) obbligu li tiddepożita ċerta somma ta’ flus jew li tagħti tip ieħor ta’ garanzija, li tista’ tingħata jew permezz ta’ għadd speċifikat ta’ ħlasijiet bin-nifs jew f’somma sħiħa f’daqqa; (h) obbligu li jsir ilha trattament terapewtiku jew trattament għal xivizzju; "reat rilevanti " tfisser: (a) reat skedat; jew (b) kull reat ieħor li għalih hemm piena ta’ priġunerija jew ta’ detenzjoni għal perjodu ta’ aktar minn sena; "reat skedat" huxiwieħed mir-reati mniżżla fl-Iskeda 1; " Stat emittenti " tfisser l-Istat Membru li fih tkun inħarġet deċiżjoni dwar miżuri ta’ superviżjoni; " Stat ta’ eżekuzzjoni " tfisser l-Istat Membru li fih jiġu sorveljati l-miżuri ta’ superviżjoni. " it-Trattat " għandu jkollha l-istess tifsira kif mogħtija bl-artikolu 2 tal-Att dwar l-Unjoni Ewropea; Kap. 460. Kap. 460. " l-Unjoni Ewropea " tfisser l-Unjoni Ewropea kif imfissra fit-Trattat. 3. Dawn ir-regolamenti huma limitati għat-trasmissjoni u l-eżekuzzjoni ta’ deċiżjonijiet dwar miżuri ta’ superviżjoni bejn Malta u Stat Membru tal-Unjoni Ewropea u għandhom japplikaw għal deċiżjonijiet dwar miżuri ta’ superviżjoni li ġew riċevuti f’Malta wara l-1 ta’ Diċembru 2012. 4. Awtoritajiet kompetenti. Għall-finijiet ta’ dawn ir-regolamenti: (a) l-Avukat Ġenerali jkun kompetenti li jirċievi deċiżjonijiet dwar miżuri ta’ superviżjoni maħruġa fl-Istat emittenti u li jittrasmetti lill-Istat ta’ eżekuzzjoni deċiżjonijiet dwar miżuri ta’ superviżjoni maħruġa f’Malta minn qorti ta’ ġurisdizzjoni kriminali, u (b) qorti ta’ ġurisdizzjoni krimina li tkun kompetenti li toħroġ eċiżjonijiet dwar miżuri ta’ superviżjoni. 5. Metodu ta’ trasmissjoni. (1) Deċiżjoni dwar miżuri ta’ superviżjoni għandha tinbagħat flimkien maċ-ċerifikat previst fl-Iskeda 2 li jkun fih l-informazzjoni preskritta fih, bi kwalunkwe mezz li jħalli rekord bil-miktub taħt kondizzjonijiet li jippermettu lill-Istat ta’ eżekuzzjoni jistabbilixxi l-awtentiċità tagħhom. (2) Iċ-ċertifikat għandu jkun bl-ilsien Malti jew b’dak Ingliż: Iżda ma jkunx meħtieġ li d-deċiżjoni dwar miżuri ta’ superviżjoni tkun bl-ilsien Malti jew b’dak Ingliż. (3) L-oriġinal tad-deċiżjoni dwar miżuri ta’ superviżjoni, jew kopja ċertifikata tagħha, u l-oriġinal taċ-ċertifikat, għandhom jintbagħtu lill-Istat ta’ esekuzzjoni jekk dan hekk jitlob. 6. Proċedura għat-trasmissjoni ta’ deċiżjoni. (1) Deċiżjoni dwar miżuri ta’ superviżjoni tista’ tintbagħat lill-Istat Membru li fih il-persuna, li għaliha tapplika d-deċiżjoni, qed tirrisjedi legalment u ordinarjament, f’każijiet fejn il-persuna, wara li tkun ġiet infurmata dwar il-miżuri konċernati, tagħti l-kunsens tagħha biex tirritorna f’dak l-Istat. (2) Fuq talba tal-persuna li għaliha tapplika d-deċiżjoni, deċiżjoni dwar miżuri ta’ superviżjoni tista’ tintbagħat lil Stat Membru ieħor, minbarra l-Istat Membru li fih il-persuna qed tirrisjedi legalment u ordinarjament, bil-kondizzjoni li jkun ingħata l-kunsens, mill-Istat l-aħħar imsemmi, biex din tintbagħat. (3) Id-deċiżjoni dwar miżuri ta’ superviżjoni flimkien maċ-ċertifikat għandhom jintbagħtu lil Stat ta’ esekuzzjoni wieħed biss fi kwalunkwe waqt partikolari. 7. Dettalji tad-deċiżjonijiet dwar miżuri ta’ superviżjoni. (1) Deċiżjoni dwar miżuri ta’ superviżjoni għandu jkollha dikjarazzjoni li d-deċiżjoni tirrigwarda: (a) imġiebali- (i) tkun reat skedat; u (ii) li tagħti lok għal piena ta’ priġunerija jew xi forma oħra ta’ detenzjoni għal perjodu massimu ta’ mill-inqas tliet snin fl-Istat emittenti: Iżda f’dawk il-każijiet ma għandux ikun hemm verifika dwar il-kriminalità doppja tal-att; jew (b) imġiebali- (i) kienet tikkostitwixxi reat taħt il-liġi ta’ Malta li kieku tkun seħħet f’Malta; u (ii) i kollha piena taħt il-liġijiet ta’ Malta ta’ priġunerija jew xi forma oħra ta’ detenzjoni għal perjodu ta’ tnax-il xahar jew ta’ piena aktar ħarxa. (2) Sabiex jiġi deċiż, għall-finijiet ta’ dan ir-regolament, jekk reat ikunx jaqa’ taħt il-ħtiġiet tas-sub regolament (1)(b)(i)- (a) id-deskrizzjoni tar-reat ma għandhiex titqies bħala xi ħaġa materjali jekk ir-reat taħt il-liġi ta’ Malta u l-liġi tal-Istat emittenti ikollhom sostanzjalment l-istess xorta; (b) jekk l-imġieba jkollha x’taqsam ma’ xi taxxa jew dazju, huwa immaterja li jekk il-liġi ta’ Malta ma timponix l-istess xorta ta’ taxxa jew dazju jew ma jkunx fiha regola ta l-istess xorta bħal dawk tal-liġi tal-Istat emittenti; (ċ) jekk l-imġieba jkollha x’taqsam mad-dwana jew il-kambju, huwa immaterjali li l-liġi ta’ Malta ma jkunx fiha regoli tal-istess xorta bħal dawk tal-liġi tal-Istat emittenti. (3) Iċ-ċertifikat li jintbagħat mad-deċiżjoni għandu jkun fih, minbarra xi miżura msemmija fil-paragrafi (a) sa (fIċ-ċertifikat li jintbagħat mad-deċiżjoni għandu jkun fih, minbarra xi miżura msemmija fil-paragrafi (a) tat-tifsira" miżuri ta’ superviżjoni " fir-regolament 2, dawk il-mizuri l-oħra biss li kieku kienu jiġu notifikati mill-Istat ta’ eżekuzzjoni skont l-Artikolu 8(2) tal-Arranġament, u għandu jindika: (a) fejn jkun japplika, it-tul ta’ żmien li għalih tapplika deċiżjoni dwar miżuri ta’ superviżjoni u jekk ikunx possibbli li d-deċiżjoni tiġi mġedda; u (b) it-tul ta’ żmien provviżorju li għalih x’aktarx ikun meħtieġ il-monitoraġġ tal-miżuri ta’ superviżjoni, meta jitqiesu ċ-ċirkostanzi kollha tal-każ li jkunu magħrufa meta tinbagħat id-deċiżjoni dwar miżuri ta’ superviżjoni. 8. Ċertifikat mill-Avukat Ġenerali. Meta l-Avukat Ġenerali jirċievi deċiżjoni dwar miżuri ta’ superviżjoni fil-kuntest tat-tifsir ta’ dawn ir-regolamenti, l-Avukat Ġenerali għandu, skont il-ġudizzju individwali tiegħu u mingħajr ħsara għad-dispożizzjonijiet tar-regolament 9, joħroħ ċertifikat li jkun jgħid li l-awtorità li tkun ħarġet id-deċiżjoni dwar miżuri ta’ superviżjoni għandha l-funzjoni li toħroġ deċiżjonijiet dwar miżuri ta’ superviżjoni fl-Istat emittenti u dan iċ-ċertifkat għandu jkun wieħed konklużiv fir-rigward tal-kontenut tiegħu. 9. Raġunijiet għal nuqqas ta’ rikonoxximent. (1) Deċiżjoni dwar miżuri ta’ superviżjoni ma tiġix rikonoxxuta mill-Avukat Ġenerali jekk: (a) iċ-ċertifikat previst fl-Iskeda 2 ma jiġix preżentat, huwa inkomplet jew manifestament ma jikkorrispondix għad-deċiżjoni dwar miżuri ta’ superviżjoni u mhux ma jiġix ikkompletat jew ikkorreġut f’perjodu raġonevoli kif jista; jkun ġie stabbilit mill-Avukat Ġenerali u komunikat lill-Istat emittenti; (b) il-persuna li għaliha tirreferi d-deċiżjoni ma tkunx legalment u ordinarjament tirrisjedi f’Malta jew f’kull każ ieħor ma kien hemm l-ebda ftehim biex d-deċiżjoni tiġi rikonoxxuta jew meta l-miżuri ta’ superviżjoni li hemm il-ħtieġa li jiġu sorveljati mhumiex fost dawk il-miżuri notifikati minn Malta skont l-Artikolu 8(2) tal-Arranġament; (ċ) ir-rikonoxximent tad-deċiżjoni dwar miżuri ta’ superviżjoni jkun jikser l-prinċipju nebisinidem; (d) l-att li fuq u d-deċiżjoni dwar miżuri ta’ superviżjoni hija bbażata mhuwiex wieħed liojaqa’ fil-lista ta’ imġieba skedata u ma jikkostitwixxix reat taħt il-liġi ta’ Malta; (e) l-eżekuzzjoni tad-deċiżjoni dwar miżuri ta’ superviżjoni hija preskritta skont il-liġi ta’ Malta u l-atti li jikkostitwixxu r-reat li għalihom inħarġet id-deċiżjoni jaqgħu fil-kompetenza tal-qrati ta’ Malta; (f) hemm immunità jew privileġġ skont il-liġi ta’ Malta, li tagħmel is-sorveljanza tal-miżuri ta’ superviżjoni impossibbli; (g) id-deċiżjoni ġiet imposta fuq persuna fir-rigward ta’ atti li l-persuna kienet tkun eżentata minn responsabbiltà kriminali taħt il-liġi kriminali ta’ Malta, minħabba fl-età tagħha; (h) L.S.276.05 fil-każ fejn, jekk ikun hemm ksur tal-miżuri ta’ superviżjoni, talba għall-estradizzjoni tiġi miċħuda skont id-dispożizzjonijiet tal-Ordni dwar Pajjiżi Barranin Appuntati dwar l-Estradizzjoni. (2) L-Avukat Ġenerali għandu jikkonsulta mal-awtoritajiet tal-Istat emittenti meta jieħu deċiżjoni li jinqos li jirrikonoxxi d-deċiżjoni dwar miżuri ta’ superviżjoni għar-raġunijiet elenkati fis-sub regolament (1)(a), (b) u (ċL-Avukat Ġenerali għandu jikkonsulta mal-awtoritajiet tal-Istat emittenti meta jieħu deċiżjoni li jinqos li jirrikonoxxi d-deċiżjoni dwar miżuri ta’ superviżjoni għar-raġunijiet elenkati fis-sub regolament (1)(a), (b). 10. Meta jkun inħareġ ċertifikat mill-Avukat Ġenerali taħt ir-regolament 8, u mingħajr il-ħtieġa ta’ ebda awtorità oħra ħlief l-awtorità mogħtija b’dan ir-regolament, id-deċiżjoni dwar miżuri ta’ superviżjoni għandha tintbagħat lill-qrati ta’ ġurisdizzjoni kriminali sabiex tiġi eżegwita. 11. Effett tad-deċiżjoni. (1) Id-dispożizzjonijiet li ġejjin ta’ dan ir-regolament għandhom ikunu japplikaw għal deċiżjoni mibgħuta lil qorti ta’ ġurisdizzjoni kriminali taħt ir-regolament 10. (2) Kap.9. Kap. 9. Id-deċiżjoni għandu jkollha l-istess effett bħal deċiżjoni li tagħti l-ħelsien temporanju minn kustodja, u d-dispożizzjonijiet tal-Kodiċi Kriminali għandhom muta tis mutandis jgħoddu għall-imsemmija deċiżjoni hekk iżda li kull referenza għal deċiżjoni dwar miżuri ta’ superviżjoni kif imfissra f’dawn ir-regolamenti għandha tinftiehem bħala referenza għal deċiżjoni li tagħti ħelsien mill-arrest f’dak il-Kodiċi. (3) Qorti ta’ ġurisdizzjoni kriminali għandha, mingħajr dewmien u mhux aktar tard minn ħmis tax-il ġurnata tax-xogħol mid-data ta’ meta tirċievi d-deċiżjoni dwar miżuri ta’ superviżjoni, tieħu l-miżuri kollha meħtieġa sabiex jinbeda l-monitoraġġ tal-miżuri ta’ superviżjoni u għandha tinnotifika dik id-deċiżjoni lill-persuna li għaliha jirreferu l-miżuri ta’ superviżjoni: Iżda jekk ikun iddaħħal rimedju legali kontra l-infurzar tad-deċiżjoni, iż-żmien perentorju li fih għandhom jittieħdu l-miżuri meħtieġa għandu jiġi estiż b’għoxrin ġurnata oħra. 12. Adattament ta’ miżuri ta’ superviżjoni. (1) Meta x-xorta ta’ miżuri ta’ superviżjoni tkun inkompatibbli mal-liġijiet ta’ Malta, il-qorti ta’ ġurisdizzjoni krimina li tista’ tadatta l-imsemmija miżuri b’konformità mat-tipi ta’ miżuri ta’ superviżjoni li japplikaw, skont il-liġijiet ta’ Malta, għal reati ekwivalenti. (2) Il-miżura ta’ superviżjoni adattata għandha kemm jista’ jkun tikkorrispondi għal dik imposta fl-Istat emittenti u m’għandhiex tkun aktar severa mill-miżura ta’ superviżjoni li ġiet imposta oriġinarjament. 13. Kompetenza tal-awtorità emittenti. (1) L-awtorità emittenti għandha tibqa’ kompetenti biex twettaq monitoraġġ fuq il-miżuri ta’ superviżjoni imposti sa meta l-awtorità ta’ eżekuzzjoni tirrikonoxxi d-deċiżjoni dwar miżuri ta’ superviżjoni mibgħuta lilha. (2) Il-kompetenza għall-monitoraġġ fuq il-miżuri ta’ superviżjoni għandha tmur lura għand l-awtorità emittenti: (a) meta l-persuna kkonċernata tkun stabbiliet ir-residenza legali u ordinarja tagħha fi Stat li mhuwiex l-Istat ta’ eżekuzzjoni; (b) meta l-Istat emittenti jinnotifika lill-Istat ta’ eżekuzzjoni dwar l-irtirar taċ-ċertifikat skont id-dispożizzjonijiet tal-Artikolu 13(3) tal-Arranġament; (ċ) meta l-awtorità emittenti tkun immodifikati l-miżura ta’ superviżjoni u l-Istat ta’ eżekuzzjoni jkun irrifjuta li jwettaq monitoraġġ fuq dik il-miżura modifikata għax din ma tkunx waħda minn dawk li hemm referenza għalihom fit-tifsira" miżuri ta’ superviżjoni " fir-regolament 2; (d) meta jkun skada l-perjodu massimu ta’ żmien li fih jista’ jitwettaq monitoraġġ fuq il-miżuri ta’ superviżjoni fl-Istat ta’ eżekuzzjoni; (e) meta l-awtorità ta’ eżekuzzjoni tkun infurmat lill-awtorità emittenti li waqqfet il-monitoraġġ fuq il-miżuri ta’ superviżjoni. 14. Informazzjoni lill-Istat emittenti. L-awtorità emittenti għandha tkun informata bi kwalunkwe mezz li jħalli rekord bil-miktub: (a) dwar it-trasmissjoni ta’ deċiżjoni lill-awtorità kompetenti biex tirrikonoxxi u teżegwixxi deċiżjoni meta d-deċiżjoni tkun ġiet riċevuta minn awtorità li ma jkollhiex l-imsemmija kompetenza; (b) dwar kwalunkwe bidla fir-residenza tal-persuna li għaliha jirreferu l-miżuri ta’ superviżjoni; (ċ) dwar il-perjodu ta’ żmien massimu li matulu jista’ jitwettaq monitoraġġ fuq il-miżuri ta’ superviżjoni skont il-liġijiet ta’ Malta; (d) dwar il-fatt li fil-prattika huwa impossibbli li jsir monitoraġġ fuq il-miżuri ta’ superviżjoni għar-raġuni li, wara t-trasmissjoni tad-deċiżjoni dwar miżuri ta’ superviżjoni u taċ-ċertifikat, il-persuna ma tistax tinstab f’Malta; (e) dwar il-fatt li ddaħħal rimedju legali kontra deċiżjoni li tirrikonoxxi deċiżjoni dwar miżuri ta’ superviżjoni; (f) dwar id-deċiżjoni finali għar-rikonoxximent tad-deċiżjoni dwar miżuri ta’ superviżjoni u t-teħid tal-miżuri kollha meħtieġa għall-monitoraġġ fuq il-miżuri ta’ superviżjoni; (g) dwar kwalunkwe deċiżjoni li jiġu adattati l-miżuri ta’ superviżjoni skont ir-regolament 12; (h) meta ma jkunx possibbli, f’ċirkostanzi eċċezzjonali, li l-awtorità ta’ eżekuzzjoni tosserva ż-żminijiet perentorji stabbiliti fir-regolament 11 waqt li jingħataw ir-raġunijiet għad-dewmien u jiġi indikat meta humistenni li tingħata d-deċiżjoni finali; (i) dwar kull ksur ta’ miżura ta’ superviżjoni u kull riżultanza oħra li tista’ twassal għat-teħid ta’ xi deċiżjoni sussegwenti msemmija fir-regolament 18(1): Iżda f’dan il-każ għandu jingħata avviż billi tintuża l-formula speċifikata fl-Anness II li jinsab mal-Arranġament. 15. Kontinwazzjoni tal-monitoraġġ fuq il-miżuri ta’ superviżjoni. Meta l-perjodu ta’ żmien għall-monitoraġġ fuq il-miżura ta’ superviżjoni fl-Istat ta’ eżekuzzjoni jkun ser jiskadi, l-awtorità emittenti tista’ titlob lill-awtorità ta’ eżekuzzjoni sabiex testendi l-perjodu ta’ żmien għall-monitoraġġ tas-superviżjoni u tindika l-perjodu ta’ żmien li għalih hi meħtieġa l-estensjoni. 16. Temm. Kull miżura ta’ superviżjoni li jkun qed isir monitoraġġ fuqha minn qorti ta’ ġurisdizzjoni kriminali għandha minnufih tintemm meta jiġi notifikat li ċ-ċertifikat li jirrigwarda deċiżjoni dwar miżuri ta’ superviżjoni previsti fl-Iskeda 2 ikun ġie rtirat. 17. Ħruġ ta’ ordnijiet ta’ konfiska. (1) Meta ssir deċiżjoni dwar miżuri ta’ superviżjoni minn qorti ta’ ġurisdizzjoni kriminali fir-rigward ta’ persuna fiżika li tkun għaddejja minn proċeduri kriminali u li tkun legalment u ordinarjament residenti fi Stat Membru ieħor, u dik il-persuna tkun tat il-kunsens tagħha sabiex dik id-deċiżjoni tinbagħat lill-Istat l-aħħar imsemmi, jew f’kull każ ieħor u fuq talba tal-persuna msemmija, meta Stat Membru ieħor ikun qabel li jirrikonoxxi d-deċiżjoni dwar miżuri ta’ superviżjoni, għandhom japplikaw id-dispożizzjonijiet ta’ dan ir-regolament. (2) Mal-ħruġ ta’ deċiżjoni dwar miżuri ta’ superviżjoni minn qorti ta’ ġurisdizzjoni kriminali, l-Avukat Ġenerali għandu jehmeż mad-deċiżjoni: (a) iċ-ċertifikat li hemm previst fl-Iskeda 2 li jkun fih id-dettalji li jistipulaw l-informazzjoni meħtieġa bl-istess ċertifikat; (b) dikjarazzjoni li tkun tindika li d-deċiżjoni tkun inħarġet, minbarra xi waħda mill-miżuri msemmija fil-paragrafi (a) sa (f dikjarazzjoni li tkun tindika li d-deċiżjoni tkun inħarġet, minbarra xi waħda mill-miżuri msemmija fil-paragrafi (a) tat-tifsira" miżuri ta’ superviżjoni " fir-regolament 2, fir-rigward ta’ dawk il-miżuri l-oħra biss il li kieku kien ikollhom jiġu notifikati mill-Istat ta’ eżekuzzjoni skont l-Artikolu 8(2) tal-Arranġament u: (i) fejn ikun applikabbli, it-tul ta’ żmien li għalih tapplika deċiżjoni dwar miżuri ta’ superviżjoni u jekk ikunx possibbli li din id-deċiżjoni tiġġedded; u (ii) fuq bażi indikattiva, it-tul ta’ żmien provviżorju li aktarx ikun meħtieġ għall-monitoraġġ fuq il-miżuri ta’ superviżjoni, meta jitqiesu ċ-ċirkostanzi kollha tal-każ li jkunu magħrufa meta tintbagħat id-deċiżjoni dwar miżuri ta’ superviżjoni. (3) L-Avukat Ġenerali għandu jiffirma u jawtentika l-kontenut taċ-ċertifikat. (4) Għall-finijiet ta’ dan ir-regolament, deciżjoni dwar ħelsien mill-arrest għandha tinftiehem bħala referenza għal deċiżjoni dwar miżuri ta’ superviżjoni msemmija f’dawn ir-regolamenti. 18. Ġurisdizzjoni tal-awtorità emittenti u diskrezzjoni tal-awtorità ta’ eżekuzzjoni. (1) L-awtorità emittenti għandha, skont il-liġijiet tagħha, jkollha l-ġurisdizzjoni li tieħu d-deċiżjonijiet sussegwenti kollha li għandhom x’jaqsmu ma’ deċiżjonijiet dwar miżuri ta’ superviżjoni, inklużi: (a) it-tiġdid, ir-reviżjoni u l-irtirar tad-deċiżjoni dwar miżuri ta’ superviżjoni; (b) il-modifika tal-miżuri ta’ superviżjoni; (ċ) il-ħruġ ta’ mandat ta’ arrest jew kwalunkwe deċiżjoni ġudizzjarja oħra li tista’ tiġi nfurzata li jkollha l-istess effett. (2) Jekk l-awtorità emittenti tkun immodifikati l-miżuri ta’ superviżjoni skont is-sub regolament (1)(b)), l-awtorità ta’ esekuzzjoni tista’: (a) tadatta dawn il-miżuri modifikati b’applikazzjoni tar-regolament 12; jew (b) tirrifjuta li twettaq monitoraġġ fuq il-miżuri ta’ superviżjoni modifikati jekk dawn il-miżuri ma jaqgħux taħt it-tipi ta’ miżuri ta’ superviżjoni msemmijin fit-tifsira tagħhom fir-regolament 2. (3) Il-ġurisdizzjoni tal-awtorità emittenti fil-ħruġ ta’ miżura ta’ superviżjoni skont is-sub regolament (1) tkun mingħajr preġudizzju għall-proċedimenti li jistgħu jinbdew fl-Istat ta’ eżekuzzjoni kontra l-persuna kkonċernata fir-rigward ta’ reati krimina li mwettqin minnha barra minn dawk li fuqhom hija bbaża ta d-deċiżjoni dwar il-miżuri ta’ superviżjoni.